之前一路都係坐出邊卡位，今次坐入去，令我大開眼界。一詞：舒適。面向落地玻璃海景，食個點心炒麵，幾咁寫意。佢點心選擇唔多，不過味道ok,即叫即蒸，最鍾意食佢既鮮竹卷，有豬肉，有蝦肉，有甘筍絲。當然不少得既係芹菜！！！令到個鮮竹卷好有咬口。食晒三條都唔覺油膩，讚！另外，仲食咗佢既豉油皇炒麵同星洲炒米。炒得乾爽之餘，一啲都唔油！！老公話大師傅之作！！佢碟碟炒嘢都好足料，又大碟,好抵食！記得問侍應先生/小姐拎碟辣椒油。配住黎食會令到碟炒嘢生息不少